Handwerk-ghoeroe Marlize Lotz deel met ons 'n oulike idee vir papierlampskerms wat amper soos die ontwerper, Tord Boontje, se skeppings lyk.
Begin deur die plastiekvel om die gloeilamp te vou en merk vir jou 'n gedeelte uit om 'n kleiner lampskermpie te vorm.
Sny die oortollige plastiek af en kram dit vas. Hierdie skermpie sal verhoed dat die papier dalk aan die brand slaan as die gloeilamp baie warm word.
Hang die lampskerm en skuif al die afsonderlike dele reg tot jy tevrede is. Jy kan dit ook 'n bietjie buig om dit meer interessant te laat lyk.